Պյոտր Սկվեչինսկի

**Պյոտր Սկվեչինսկի** (, ), լեհ լրագրող և դիվանագետ, 2023 թվականի հունիսից՝ Հայաստանում Լեհաստանի Հանրապետության արտակարգ և լիազոր դեսպան։

## Կենսագրություն
1989 թվականին ավարտել է Վարշավայի համալսրարանի պատմության ֆակուլտետը։

1980-ական թվականներին ակտիվ մասնակցություն է ունեցել «Սոլիդարնոստ» () ընդհատակյա շարժմանը և հանդիսացել է Ուսանողների անկախ միավորման (*Niezależne Zrzeszenie Studentów*) անդամ։  

1982 թվականին Պյոտր Սկվեչինսկուն ձերբակալել են քաղաքական դրդապատճառներով, երկու շաբաթ անց նրան ազատ են արձակել։

1989 թվականին նա սկսել է համագործակցել Քաղաքացիական պատգամավորական ակումբի հետ (*Obywatelski Klub Parlamentarny*)։ 1990 թվականին Պյոտր Սկվեչինսկին հանդես է եկել որպես Լիբերալ-դեմոկրատական կոնգրես (*Kongres Liberalno-Demokratyczny* (KLD)) քաղաքական կուսակցության համահիմնադիրներից մեկը։ 1990-ական թվականներին Սկվեչինսկին արդեն Հանրապետական լիգայի (*Liga Republikańska*) անդամ էր։

1990 թվականին նա սկսել է լրագրողի կարիերան։ Սկազբում նա աշխատել է "Życie Warszawy" (*Վարշավայի կյանքը*) թերթում։ 1994-1996 թվականներին Սկվեչինսկին գլխավորել է  TVP1 հեռուստաալիքի "Wiadomości" լրատվական ծրագիրը։

1996-1998 թվականներին գրել է "Życie" (*Կյանք*)  թերթի համար։ Այնուհետև եղել է Լեհական մամուլի ազգային գործակալության (Polska Agencja Prasowa) խմբագրի տեղակալ (1998–2003)։ 2003-2006 թվականներին նա եղել է TV Puls-ի բաժնի վարիչ։ Այդ նույն ժամանակ նա համագործակցել է այլ ամսագրերի հետ, օրինակ. «Gazeta Polska», «Rzeczpospolita», «Dziennik». 2005-2006 թվականներին` «Մամուլի տուն» ՍՊԸ (Dom Prasowy Sp. z o.o.), Վարշավա, Կարծիքների բաժնի ղեկավարի տեղակալ 2006-2009 թվականներին` Մամուլի լեհական գործակալության (Polska Agencja Prasowa) խորհրդի նախագահ։ 2019-2011 թվականներին` Լեհաստանի ազգային բանկի (*Narodowy Bank Polski*) խորհրդի նախագահի խորհրդական, 2011-2013 թվականներին` «Պրեսպուբլիկա» ՍՊԸ, Վարշավա (*Presspublica Sp. z o.o. Warszawa*)` Մոսկվայում թղթակից, հրապարակագիր 2013-2019 թվականներին` «Վ Շեչի» շաբաթաթերթի (*Tygodnik „W Sieci”*) գլխավոր խմբագրի տեղակալ, հրապարակագիր 23.02.2019-31.07.2022` Մոսկվայում Լեհաստանի ինստիտուտի (Instytut Polski w Moskwie)։

2020 թվականին Լեհաստանի Հանրապետության Մշակույթի և ազգային ժառանգության նախարարը նրան ընդգրկել է Լեհ-ռուսական երկխոսության և փոխըմբռնման կենտրոնի խորհրդում։

2022 թվականի ապրիլին, Ուկրաինա ռուսական ներխուժումից հետո, Սկվեչինսկին ի թիվս այլ 44 լեհ դիվանագետների արտաքսվել է Ռուսաստանից։

2022 թվականի օգոստոսի 22-ից նա պատասխանատու էր հրեական սփյուռքի հետ երկխոսության համար՝ որպես Արտաքին գործերի նախարարության Հասարակական և մշակութային դիվանագիտության վարչության փոխտնօրեն։

2023 թվականի ապրիլի 18-ին նշանակվել է Հայաստանում Լեհաստանի Հանրապետության դեսպան։ Նա իր առաքելությունը սկսել է 2023 թվականի հունիսի 28-ին՝ իր հավատարմագրերը հանձնելով Հայաստանի նախագահին։

## Աշխատություններ
*Ռոմաշևսկիները. ինքնակենսագրություն (Romaszewscy. Autobiografia), 2014 
*Ռուսաստանի բարդույթը։ Մտքի առօրյա կյանքը (Kompleks Rosji (ŻYCIE CODZIENNE IDEI)), 2017
*Ռուսական աշխարհի վե՞րջը (Koniec Ruskiego miru?), 2022

## Պարգևներ և կոչումներ
*Մշակույթի վաստակավոր գործիչ, Լեհաստան (2000)
*Ասպետական խաչ շքանշան (2010)
*Վերականգնված անկախության հարյուրամյակի շքանշան,  Լեհաստան (2022)

## Ծանոթագրություններ

## Արտաքին հղումներ
*Piotr Skwieciński, Koniec ruskiego miru?
*Gdzie leżą granice ruskiego miru? - Skwieciński, Sadłowski, Sokołowski, Dudkiewicz
* Լեհաստանի Հանրապետության դեսպանություն Հայաստանում

Կատեգորիա:Լեհ դիվանագետներ
Կատեգորիա:Լեհ հրապարակախոսներ
Կատեգորիա:Լեհ պատմաբաններ